Budapesttől délre kerékpáros térkép - MOBIL ESZKÖZRE LETÖLTHETŐ VERZIÓ - FRIGORIA Könyvkiadó Kft.
Ön itt áll: Kezdőlap / Üzlet / MAGYARORSZÁGI KERÉKPÁROS ATLASZ, TÉRKÉP / Budapest / Budapest környéke kerékpáros térkép / Budapesttől délre kerékpáros térkép – MOBIL ESZKÖZRE LETÖLTHETŐ VERZIÓ...
https://www.pdf-maps.com/maps/209614/budapesttol-delre-kerekparos-es-turistaterkep-m-165000/
Cikkszám: 254 Kategóriák: Budapest / Budapest környéke kerékpáros térkép, FRIGORIA kerékpáros térképek, atlaszok, útikönyvek, FRIGORIA Kerékpártúrák sorozat, Kerékpárral Budapest környékén sorozat, MAGYARORSZÁGI KERÉKPÁROS ATLASZ, TÉRKÉP, Mobil eszközre letölthető kerékpáros térkép
Az ajánlott túrák útvonala a Csepel-szigeten és a környező területeken, a Pesti-síkságon és a Kiskunság északi területein (délen Lajosmizse–Nagykőrös, keleten Abony, északon Ecser–Monor–Cegléd vonaláig) vezet. A fővároshoz közel fekvő területek, Csepel-sziget, Pesti-síkság egy-két napos hétvégi túrázáshoz kiválóan alkalmasak, de hosszabb túrák is tehetők Cegléd és Nagykőrös vidékére. Sok szép látnivaló várja itt a nyaralókat, túrázókat: szép és különleges tájak, természetvédelmi területek (pl. a Kiskunsági Nemzeti Park szikes pusztái Apajnál), védett műemlékek (Ráckeve, Ócsa, Cegléd, Nagykőrös), kastélyok, néprajzi emlékek (Ócsa, ófalu). Útközben strandolhatunk pl. a Délegyházi-tavaknál, Cegléden és Ráckevén gyógyfürdőben, a Csepel-sziget déli részén, a Ráckevei-Dunaág holtágaiban pl. Dömsödnél, Ráckevénél. Itt a horgászok és a vízisportok kedvelői is hódolhatnak szenvedélyüknek. Különleges látnivaló Százhalombattán a Régészeti Park és a Matrica Múzeum. Nyaranta számtalan rendezvény kínál szórakozást.
A sík vidéken kedvezőek a kerékpártúrázás feltételei. A túraútvonalak kis forgalmú közutakon, néhol gáton, földúton, helyenként kerékpárúton vezetnek. Gyerekes családoknak és kezdő kerékpárosoknak is ajánlott.
A térkép a jelekkel ad meg minden információt, ami a turisták számára fontos: kerékpárbarát szálláshelyek, kempingek, kerékpárkölcsönzők, -szervizek, -üzletek, Tourinform irodák, látnivalók (múzeum, kastély, vár, természeti látványosság, stb.), egyéb szabadidősport lehetőségek (horgászat, lovaglás, stb.), egyéb hasznos információk (strand, uszoda, gyógyfürdő, orvos, kórház, patika). Autós és gyalogos turisták is jól használhatják.
A hátoldalon felsoroljuk az érdekes látnivalókat és azok jellemzőit fotókkal illusztrálva; tájékoztatunk a hasznos tudnivalókról (szálláslehetőségek, kerékpárszervizek stb.). A túraajánlatok a legfontosabb tudnivalókat ismertetik az útvonal jellemzőiről (útminőség, terepviszonyok, forgalom stb.).
1. túra: Végig a Csepel-szigeten
2. túra: A Ráckevei-Duna mentén
3. túra: Az EuroVelo® 6-on a Tassi-zsilipig
4. túra: A Délegyházi tavak környékén
5. túra: Apajpuszta
6. túra: Ócsai tájakon
7. túra: Át az ország középpontján
8. túra: A Csévharaszti-borókáson át
9. túra: Budapestről Nagykőrösre
10. túra: Nagykőrös környékén
11. túra: Tavak között a Pesti-síkságon
12. túra: A fővárosból a Kiskunságra
13. túra: Körtúra a Felső-Kiskunságon
14. túra: Biciklivel az őskorba
978-963-9586-29-1
Klickfix Phone Bag S telefontartó kerékpárra
Gödöllői-dombság kerékpáros térkép 1:60 000 / FRIGORIA Kiadó